49. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 1011295/35/0013 της 6/10 Φεβρ. 2004 (ΦΕΚ Β΄263) Εφαρμογή των διατάξεων του άρθρου 32 του Ν. 2459/1997 (ΦΕΚ 17Α718.2.1997) που προβλέπουν τις υποχρεώσεις των συμβολαιογράφων κατά τη σύνταξη συμβολαίων για τη μεταβίβαση ακινήτων με αντάλλαγμα ή με χαριστική αιτία ή τη δημιουργία εμπραγμάτων δικαιωμάτων σε ακίνητα. Έχοντας υπόψη: 1.Τις διατάξεις των άρθρων 21 - 35 του Ν. 2459/1997(Φ.Ε.Κ. 17Α718.2.1997). 2.Τις διατάξεις της παρ. 4 του άρθρου 32 του Ν. 2459/1997, με τις οποίες εξουσιοδοτείται ο Υπουργός Οικονομικών να καθορίζει κάθε αναγκαία λεπτομέρεια για το περιεχόμενο του πιστοποιητικού και της υπεύθυνης δήλωσης καθώς και τη διαδικασία χορήγησης τους. 3.Την Κοινή Απόφαση του Πρωθυπουργού και του Υπουργού Οικονομικών 1065956/863/Α0006/15.7.2003 (Φ.Ε.Κ. 985Β716.7.2003), με την οποία εκχωρούνται αρμοδιότητες στους Υφυπουργούς Οικονομικών. 4.Την ανάγκη εξυπηρέτησης των πολιτών στα πλαίσια της απλούστευσης των διαδικασιών. 5.Το γεγονός ότι με την παρούσα απόφαση δεν προκαλείται δαπάνη στον Κρατικό Προϋπολογισμό, αποφασίζουμε: (Μετά τη σελ. 334,118) Σελ. 334,119 Τεύχος 1449 Σελ. 93 Φορολογία Ακίνητης Περιουσίας 27.Η.γ.46-49 1.Οι συμβολαιογράφοι, κατά την κατάρτιση συμβολαιογραφικού εγγράφου με το οποίο μεταβιβάζεται με αντάλλαγμα ή με χαριστική αιτία η κυριότητα ενός ακινήτου ή μεταβιβάζονται ή δημιουργούνται εμπράγματα δικαιώματα σ' αυτό, υποχρεούνται να επισυνάψουν στο συμβόλαιο πιστοποιητικό του προϊσταμένου της αρμόδιας Δ.Ο.Υ. στο οποίο να βεβαιώνεται ότι, αυτός που μεταβιβάζει το ακίνητο ή δημιουργεί το εμπράγματο δικαίωμα σ' αυτό, υπέβαλε δήλωση για την ακίνητη περιουσία του που βρίσκεται στην Ελλάδα την 1 η Ιανουαρίου του έτους που γίνεται η μεταβίβαση  του ακινήτου και ότι κατέβαλε ολόκληρο το ποσό του φόρου το οποίο αναλογεί επιμεριστικά στην αξία του ακινήτου που μεταβιβάζεται ή ότι δεν οφείλει φόρο. Ο τύπος και το περιεχόμενο της σχετικής αίτησης καθώς και του πιστοποιητικού έχει ως το συνημμένο υπόδειγμα (1), το οποίο αποτελεί αναπόσπαστο τμήμα της παρούσας και υποβάλλεται σε δύο (2) αντίτυπα. 2.Το πιστοποιητικό της ανωτέρω παραγράφου μπορεί να χορηγηθεί και από το προϊστάμενο της αρμόδιας Δ.Ο.Υ. παραλαβής της δήλωσης φόρου μεταβίβασης του ακινήτου, στον οποίο υποβάλλεται και η σχετική αίτηση. Στη συνέχεια θα αποστέλλεται με τηλεομοιοτυπία από τη Δ.Ο.Υ. υποδοχής της αίτησης στην αρμόδια Δ.Ο.Υ. φορολογίας μεγάλης ακίνητης περιουσίας, η οποία θα την επαναφέρει εντός δύο (2) ημερών, με τη βεβαίωση ότι ο φορολογούμενος έχει δηλώσει το ακίνητο που μεταβιβάζει και έχει εξοφληθεί ο φόρος ή ότι το έχει δηλώσει και υπολείπεται ποσό για την εξόφληση του φόρου που αναλογεί. Σε περίπτωση που οφείλεται φόρος, θα αναγράφεται το ποσό που πρέπει να καταβληθεί. Το οφειλόμενο ποσό θα καταβάλλεται στη Δ.Ο.Υ. μεταβίβασης του ακινήτου, η οποία θα χορηγεί και το οικείο πιστοποιητικό. 3.Αν η μεταβίβαση γίνεται από φυσικό πρόσωπο, το οποίο δεν έχει υποχρέωση να υποβάλει δήλωση Φ. Μ. Α. Π., τότε, αντί του πιστοποιητικού της προηγούμενης παραγράφου, υποβάλλεται υπεύθυνη δήλωση, στην οποία θα βεβαιώνεται ότι το φυσικό πρόσωπο αυτό δεν έχει υποχρέωση να υποβάλει δήλωση Φ.Μ.Α.Π. «Η δήλωση αυτή, επέχει θέση δήλωσης φόρου μεγάλης ακίνητης  περιουσίας, υποβάλλεται στο συμβολαιογράφο, ο οποίος θα τη διαβιβάσει με τηλεομοιοτυπία, μέχρι την τελευταία εργάσιμη ημέρα του επόμενου μήνα από αυτόν εντός του οποίου πραγματοποιήθηκε η σύνταξη του σχετικού  συμβολαιογραφικού εγγράφου, στη Δ.Ο.Υ.  Σελ. 334,120 Τεύχος 1449 Σελ. 94 φορολογίας εισοδήματος του υπόχρέου φυσικού προσώπου και θα τηρεί στο αρχείο του ως δικαιολογητικό την επιβεβαίωση αποστολής συνημμένη στην υπεύθυνη δήλωση». Το δεύτερο εδάφιο αντικαταστάθηκε ως άνω από την περίπτ. 1 της Απόφασης Υπουργού Οικονομικών 1056072/184/0013/6-16 Ιουλ. 2004 (ΦΕΚ Β΄1080) . Ο τύπος και το περιεχόμενο της υπεύθυνης δήλωσης έχει ως το συνημμένο υπόδειγμα (2), το οποίο αποτελεί αναπόσπαστο τμήμα της παρούσας. 4.Για την κατάρτιση οριστικού συμβολαίου με αυτοσύμβαση, σε εκτέλεση προσυμφώνου που έχει συνταχθεί πριν  από την ημερομηνία δημοσίευσης του νόμου (18.2.1997) και δεν περιείχε εξουσιοδότηση στον αγοραστή να υποβάλει δήλωση Φ.Μ.Α.Π., αρκεί η προσκόμιση στο συμβολαιογράφο κυρωμένου αντιγράφου του προσυμφώνου. 5.Αυτός που αποδέχεται αγοραπωλησία ακινήτου μετά από τελεσίδικη δικαστική απόφαση, με την οποία καταδικάστηκε κάποιος  σε δήλωση βουλήσεως, πρέπει, πριν από την αποδοχή, να υποβάλει κυρωμένο αντίγραφο της απόφασης αυτής στον προϊστάμενο της αρμόδιας Δ.Ο.Υ για τη φορολογία της ακίνητης περιουσίας αυτού που καταδικάστηκε και αν δεν τον γνωρίζει στον προϊστάμενο Δ.Ο.Υ. της κατοικίας του η οποία αναγράφεται στην αγωγή του. 27.Η.γ.49 Φορολογία Ακίνητης Περιουσίας Η δικαστική απόφαση αυτή υποβάλλεται σε δύο (2) αντίτυπα από τα οποία το ένα επιστρέφεται θεωρημένο στο μεταβιβάζοντα για να επισυναφθεί στο οικείο συμβόλαιο. 6.Τα πιο πάνω εφαρμόζονται ανάλογα και στην περίπτωση που καταρτίζεται περίληψη έκθεσης πλειστηριασμού, οπότε ο υπερθεματιστής υποβάλλει κυρωμένο αντίγραφο της κατακυρωτικής έκθεσης. 7.Σε περίπτωση που κάποιος αποκτήσει ακίνητο μετά την 1 η Ιανουαρίου του έτους φορολογίας και μεταβιβάσει αυτό μέσα  στον ίδιο χρόνο, τότε, αντί του πιστοποιητικού της παραγράφου  1 του άρθρου 32 του Ν. 2459/1997, θα προσκομίσει στον συμβολαιογράφο υπεύθυνη δήλωση του Ν. 1599/1986, στην οποία θα αναγράφει ότι το ακίνητο το απέκτησε μετά την 1η Ιανουαρίου του έτους μεταβίβασής του και συνεπώς δεν είχε υποχρέωση να το συμπεριλάβει στη δήλωση φόρου μεγάλης ακίνητης περιουσίας του έτους αυτού. «Οι ανωτέρω υπεύθυνες δηλώσεις θα διαβιβάζονται με τηλεομοιοτυπία από το συμβολαιογράφο, μέχρι την τελευταία εργάσιμη ημέρα του επόμενου μήνα από αυτόν εντός του οποίου πραγματοποιήθηκε η σύνταξη του σχετικού συμβολαιογραφικού εγγράφου, στη Δ.Ο.Υ. φορολογίας εισοδήματος του υπόχρεου φυσικού προσώπου και θα τηρεί στο αρχείο του ως δικαιολογητικό την επιβεβαίωση αποστολής συνημμένη στην υπεύθυνη δήλωση». Το δεύτερο εδάφιο αντικαταστάθηκε ως άνω από την περίπτ. 2 της Απόφασης Υπουργού Οικονομικών 1056072/184/0013/6-16 Ιουλ. 2004 (ΦΕΚ Β΄1080) . «Τα νομικά πρόσωπα υποβάλλουν την ανωτέρω υπεύθυνη δήλωση σε δύο αντίγραφα στην αρμόδια Δ.Ο.Υ., από τα οποία το ένα θα επιστρέφεται θεωρημένο προκειμένου να επισυναφθεί στο οικείο μεταβιβαστικό συμβόλαιο». Το μέσα σε «» νέο εδάφιο προστέθηκε με την περίπτ. 3 της Απόφασης Υπουργού Οικονομικών 1056072/184/0013/6-16 Ιουλ. 2004 (ΦΕΚ Β΄1080). 8.«Δικαίωμα υποβολής της αίτησης και λήψης του πιστοποιητικού της παρ. 1 ή της υπεύθυνης δήλωσης της παρ. 2 του άρθρου 32, έχουν όλοι οι υπόχρεοι εκ του νόμου σε δήλωση Φ. Μ .Α. Π. και οι νόμιμοι εκπρόσωποι των εταιρειών, καθώς και οι κύριοι ή όσοι έχουν εμπράγματα δικαιώματα σε ακίνητα και δεν έχουν υποχρέωση υποβολής δήλωσης Φ.Μ.Α.Π. ή κάθε άλλο φυσικό πρόσωπο που ειδικά εξουσιοδοτήθηκε γι' αυτό και, συγκεκριμένα στην περίπτωση που δικαιούχος για την υποβολή της  αίτησης - υπεύθυνης δήλωσης και τη λήψη των ανωτέρω δικαιολογητικών είναι:». Το πρώτο εδάφιο της παρ. 8 αντικαταστάθηκε ως άνω από την περίπτ. 4 της  Απόφασης Υπουργού Οικονομικών 1056072/184/0013/6-16 Ιουλ. 2004 (ΦΕΚ Β΄1080) . α.Ανήλικο τέκνο, ο πατέρας και η μητέρα αυτού εφόσον ασκούν από κοινού τη γονική μέριμνα ή μόνο ο γονέας που ασκεί τη γονική μέριμνα. β.Σε περίπτωση θανάτου του υπόχρεου, οι κληρονόμοι αυτού. γ.Σε περίπτωση ανέγερσης οικοδομής με το σύστημα της αντιπαροχής: (1)Ο εργολάβος για το εργολαβικό αντάλλαγμα αν χρησιμοποιήσει καθ' οιονδήποτε τρόπο τα ακίνητα αυτά, πριν από τη παρέλευση της επταετίας από την έκδοση της αρχικής οικοδομικής άδειας (π.χ. εκμισθώσει, μεταβιβάσει με προσύμφωνο εφόσον δεν εμπίπτει στην κατωτέρω υποπερίπτωση 3, ιδιοχρησιμοποιήσει ως αποθηκευτικό χώρο ή κατοικία ή επαγγελματική στέγη κ.λπ.). (2)Ο εργολάβος για το εργολαβικό αντάλλαγμα μετά από την παρέλευση επταετίας από την έκδοση της αρχικής οικοδομικής άδειας (εφόσον αυτά δεν έχουν χρησιμοποιηθεί ή δεν έχει ολοκληρωθεί η ανέγερση). (3)Ο εκ προσυμφώνου αγοραστής από την ημερομηνία παράδοσης, εφόσον αυτή έχει οριστεί στο προσύμφωνο ή εφόσον η παράδοση έγινε σε συγκεκριμένη ημερομηνία με άλλο συμβολαιογραφικό έγγραφο. (4)Σε κάθε άλλη περίπτωση, ο οικοπεδούχος. 9.Όλα όσα αναφέρονται ανωτέρω εφαρμόζονται ανάλογα και στις περιπτώσεις που το μεταβιβαστικό συμβόλαιο συντάσσεται στην αλλοδαπή ενώπιον της Ελληνικής Προξενικής Αρχής. 10.Από την έκδοση της παρούσας παύει να ισχύει η 1027054/129/Β0013/ΠΟΛ. 1066/24.2.1998 απόφαση του Υπουργού Οικονομικών και κάθε άλλη αντίθετη διάταξη προγενέστερης απόφασης του Υπουργού Οικονομικών. Επισυνάπτονται υποδείγματα  δηλώσεων. (Μετά τη σελ. 334,120) Σελ. 334,121 Τεύχος 1449 Σελ. 95 Φορολογία Ακίνητης Περιουσίας 27.Η.γ.49 